Berlingske Tidende, 1835-12-11
Jndenlandske Efterretninger. Kjøbenhavn, den 11te December. Han Jtzehoer Stænder-Tidenden No. 13, meddeler Efterretning om de holsteenske Provindsialstænders sextende Møde, den 16de November. Præsidenten meldte først Forsamlingen, at tre Petitioner vare indløbne: 1) En Petition fra Kieler Skomageramt, angaaende den almindelige Næringsfrihed, ligesom ogsaa Handelen med Skomagerarbeide og fremmede Skomageres Jndgreb i Amtets Rettigheder; 2) en Petition af Skomagerlaugets Oldermænd i Neumünster over den samme Gjenstand, men tillige ogsaa over Skomagernes store Formerelse paa Landet; 3) en, samme Gjenstand betreffende Petition fra Flækkens Quarteermænd og Laugsoldermændene i Preetz. Disse Petitioner skulde udlægges; de Tilforordnede kunde da knytte dertil særegne Propositioner eller understøtte de specielle Petitioner enten i det Hele eller Enkelte, hvorover Præsidenten imidlertid ønskede en særegen skrivtlig Anmeldelse af den Tilforordnede, der vilde understøtte en Petition. Fremdeles anmeldte Præsidenten, at tvende Propositioner, vare indløbne, nemlig: 1) En fra det tolvte Stadvalgdistricts Tilforordnede, angaaende en Bøn til Hs. Majestæt Kongen om Ophævelsen af Tallotteriet og om Meddelelse af Forslag om, hvorledes den ved Lottoets Ophævelse fremkomne Mangel i Statsindkomsten paa anden Maade kunde vorde dækket; 2) en Proposition af det 5te Stad Valgdistricts Tilforordnede angaaende Lovenes Revision om Frikjørsel. Til Dagsordenen for dette Møde hørte først den foreløbige Forhandling over Petitionen angaaende Udfærdigelsen af en Tyendeforordning. J Committeens Beretning, som først forelæstes, var Nødvendigheden af en ny Tyende-Forordning motiveret deels ved Tienders Uundværlighed for alle Familier Staten, deels ved den Betydning, som Tiendestanden havde derved, at for det meeste hele den svært arbeidende Folkeclasse fremstod af samme. Det Spørgsmaal opkastedes, om det overalt var passende at forelægge et udarbeidet Udkast til en Tyende-Forordning og fra flere Sider udtaldes den Anskuelse, at Forsamlingen maatte indskrænke sig til en Bøn til Hs. Majestæt Kongen om Forelæggelsen af Udkastet til en ny Tyende-Forordning, uden at prøve det foreliggende Udkast i det Enkelte eller at vedføje det dens Petition. Paa det af Præsidenten nu fremsatte Spørgsmaal, om Beretningen skulde gaae tilbage til Committeen, eller om den formelige Forhandling over Sagen skulde fastsættes, besluttede Forsamlingen det sidste. Til Dagsordenen stod derpaa Motiveringen af tre Herrer Tilforordnedes indløbne Propositioner angaaende Statens Finantser. J Henseende til Forretnings-Gangen i saa Henseende bemærkede Hr. Præsidenten, at han efter ethvert enkelt Andragendes Motivering, vilde lade stemme over, om der til sammes Prøvelse skulde vælges en Committee, men udsætte Valget af samme indtil alle Propositionerne vare foredragne. Nu motiverede den Tilforordnede Hr. Kammerjunker d'Aubert det Stænderforsamlingen af ham forelagte Andragende, som lød saaledes: at Hertugdømmet Holsteens Stænderforsamling vilde tilstille Hs. Majestæt Kongen en Petition, at der med Hensyn til den offentliggjorte Oversigt over Stats-Jndkomsterne og Udgivterne, over Statsgielden og vort Lands finantsielle Tilstand maatte 1) nedsættes en overordentlig Committee af sagkyndige Mænd med det Hverv i en peremtorisk Frist at revidere alle Stats=Indtægterne og Udgivterne og indgive Forslag om, hvorledes vor Stats Finantsvæsen uden Paalæg af nye Skatter for Statsborgeren kunde ordnes ved Jndskrænkninger og Besparelser i Statshuusholdningen. 2) At efter fuldendt Arbejde disse Forslag maatte af Hs. Majestæt Kongen vorde Stænderforsamlingen overordentlig forelagt til Beraadslaaning og Skjøn, inden en endelig Beslutning fulgte, og 3) at herefter aarlig, i Overeenstemmelse med det allerhøieste Rescript af 5te Januar 1813, Finants-Budgettet maatte offentliggjøres. Efter Proponentens Foredrag begyndte en længere Debatte herover, hvori flere Tilforordnede toge Deel. Nogle talde imod Andragendet, Andre for det; Nogle talde imod dets Form. Proponenten tilføiede i saa Henseende, at kun Sagen selv laa ham paa Hjertet og at han ikke lagde Vægt paa Formen. Da Hr. Præsidenten ved Forhandlingens Slutning fremsatte det Spørgsmaal, om der til Forslagets Prøvelse skulde nedsættes en Committee, afgjorde Forsamlingens Fleerhed for dette Spørgsmaals Bejaelse. Motiveringen af de tvende andre Propositioner, angaaende Finantsvæsenet, fastsattes til den følgende Dag.